open-index/open-wikipedia-markdown huggingface dataset:
Veľká Zmrzlá dolina

**Veľká Zmrzlá dolina**, dávnejšie Veľká Zamrzlá dolina (, , ) je  jeden z najvyšších úvalov v predĺžení hlavnej osi Doliny Bielej vody vo Vysokých Tatrách. Od juhozápadu nad Dolinou Zeleného plesa spadá k plesu vysokým a strmým skalným prahom. 

## Poloha
Leží medzi hlavnou osou rázsochy Lomnického štítu po Pyšný štít , krátkym úsekom hlavného hrebeňa Vysokých Tatier od Vyšnej Baranej strážnice po Čierny štít a vedľajším  východným ramenom Čierneho štítu. Od hrany dolinného prahu po úpätie Baraních rohov meria približne .

## Názov
Dolina patrí medzi najdivšie tatranské prahové doliny. Je uzavretá horskými vrcholmi, skrytá pred slnkom a často  je jej dno pokryté takmer celý rok snehom. Prívlastky „veľká“ a „malá“ umožňujú rozlišovať dve susediace dolinky podobného charakteru. Divoký ráz doliny sa vzťahuje na poľské pomenovanie *Dzika Dolina*. 

Oblasť Zeleného plesa bola najmä v 17. a 18. storočí navštevovaná zlatokopmi.  V týchto miestach zahynul v roku 1771 hľadač pokladov Ján Andrej Papirus (Papyrus). Bol pôvodom zo Sliezska. Krátko po jeho smrti  dostali objekty v okolí mená podľa neho. Z Veľkej Zmrzlej doliny sa tak stala veľká Papirusova dolina: ((, )) a spoločný názov Papirusova dolina (Papyrusova dolina) pre obe susediace doliny, ktorý sa niekedy objavuje v starších slovenských prameňoch. 
 
## Turistika a lyžovanie
Dolinu možno vidieť z Tatranskej magistrály z Nižného sedla pod Svišťovkou pod Veľkou Svišťovkou a z Doliny Zeleného plesa. Patrí medzi ťažko dostupné tatranské doliny.  Nevedie ňou žiaden turistický chodník. Dávnejšie bola vytýčená trasa cez Baranie sedlo do Malej Studenej doliny, tá však bola zrušená. Už pred druhou svetovou vojnou lyžiari vyhľadávali vhodné svahy na lyžovanie. najmä preto, lebo sa do neskorých letných dní v nej udržiavala snehová pokrývka. V roku 1935 sa tu uskutočnili  prvé letné preteky v slalome. Lyžovanie v Tatrách a Karpatenverein. Ďalšie sa uskutočňovali po roku 1945.   

## Prví v doline
Dolinu v dávnom čase navštevovali hľadači pokladov, pytliaci i baníci. Prvou známou osobou, ktorá do nej vystúpila bol Robert Townson s horským vodcom 6. augusta 1793.  V zime  26. decembra 1906 Imre Barcza, Ján Breuer a Pavol Spitzkopf ml. 

## Referencie


## Zdroj

## Externé odkazy
* Poloha na turistickej mape

## Iné projekty

Kategória:Doliny Vysokých Tatier
Troliga Bus Leonis Electric

**Leonis Electric** je model mestského nízkopodlažného autobusu slovenského výrobcu Troliga Bus, vyznačuje sa moderným dizajnom a nízkymi prevádzkovými nákladmi. Elektrobus je dostupný aj ako nízkopodlažný variant. Dojazd závisí od kapacity cestujúcich a požiadaviek na prevádzku a je približne v rozmedzí od 300 – 320 km, s 290,5 kW batériami na palube.

## Referencie

## Externé odkazy
* Troliga Bus Leonis Electric na stránke výrobcu

## Zdroj
* Bus Leonis Electric na stránke výrobcu
 

Kategória:Autobusy Troliga Bus
Bruno Platter

Prelát Dr. **Bruno Johann Platter** OT (*21. marec 1944) je rímskokatolícky kňaz a emeritný veľmajster Rádu bratov z nemeckého domu Panny Márie v Jeruzaleme (známeho aj pod názvom Rád Nemeckých rytierov).

## Biografia
Platter sa narodil v Rittene v Južnom Tirolsku v Taliansku. 12. septembra 1964 vstúpil do Nemeckého rádu. Dňa 29. júna 1970 bol vysvätený za kňaza. V roku 1973 získal titul doktora teológie na Univerzite v Innsbrucku. V roku 1974 bol menovaný rektorom kostola sv. Juraja vo Weggensteine, v kostole Nemeckého rádu v Bolzane.

## Veľmajster Nemeckého rádu
Dňa 26. augusta 2000 bol Platter zvolený za veľmajstra (nemecky: *Hochmeister*) Nemeckého rádu na generálnej kapitule v Lane v Južnom Tirolsku. V rokoch 2006 a 2012 bol za veľmajstra zvolený opakovane. V júli 2010 bol hosťom poľského prezidenta na oslavách 600. výročia Bitky pri Grunwalde. Od 22. augusta 2018 ho vo funkcii nahradil P. Frank Bayard OT.


Súbor:Obchody 600-lecia bitwy grunwaldzkiej.jpg|Bruno Platter OT na oslavách 600. výročia Bitky pri Grunwalde v roku 2010
Súbor:Bruno Platter OT dosky na prenos listín.jpg|Dosky na prenos listín s osobným erbom Bruna Plattera (dizajn Marek Sobola)
Súbor:Insignia Germany Order Teutonic.svg|Erb Nemeckého rádu


## Referencie


Kategória:Rád nemeckých rytierov
Kategória:Veľmajstri Rádu nemeckých rytierov
Markus Habsburg-Lothringen

Mag. **Markus Salvator Habsburg-Lothringen** (* 2. apríl 1946, Persenbeug-Gottsdorf, Rakúsko), plným menom *Markus Emanuel Salvator Franziskus de Paula Stanislaus Gregorius Josephat Florian Maria Joseph Hubert Ignatius von Habsburg-Lothringen* je rakúsky šľachtic, arcivojvoda z toskánskej línie Habsburgovcov. Žije v Bad Ischli v Rakúsku.

## Biografia
Markus sa narodil rodičom Hubertovi Salvatorovi Habsburg-Lothringenovi (*30. apríla 1894 – † 24. marca 1971) a Rosemary Friederike zu Salm-Salm (*13. apríla 1904 – † 3. mája 2001) na zámku Persenbeug v spolkovej krajine Dolné Rakúsko. Oženil sa 30. decembra 1982 vo Viedni s Hildou Jungmayrovou. Markus je správca a obyvateľ Cisárskej vily v Bad Ischli. 

### Majiteľ Cisárskej vily
Cisárska vila (nemecky *Kaiservilla*) je menší palác, ktorý slúžil ako letné sídlo rakúskeho cisára Františka Jozefa I. a jeho ženy, cisárovnej Alžbety Bavorskej. Po smrti cisára v roku 1916 objekt zdedila jeho mladšia dcéra, arcivojvodkyňa Mária Valéria. Keďže Cisárska vila bola habsburským súkromným majetkom a Mária Valéria sa aj spolu s manželom Františkom Salvatorom Rakúsko-Toskánskym zriekli akýchkoľvek nárokov na trón, zostal objekt aj po zániku Rakúsko-Uhorskej monarchie v roku 1918 v ich držbe. Následne vilu zdedil ich syn Hubert Salvator Habsbursko-Lotrinský. Majiteľom budovy je dnes Markus, jeho syn.

## Deti

#gróf Valentin Salvator Markus von Habsburg-Lothringen, *30. júla 1983, Salzburg, Rakúsko
# gróf Maximilian Salvator von Habsburg-Lothringen, *28. decembra 1984, Salzburg, Rakúsko
# grófka Magdalena Maria Sophie Rosemary von Habsburg-Lothringen, *7. marca 1987, Salzburg, Rakúsko

## Tituly, oslovenie a ocenenie
Markus má právoplatné šľachtické tituly: cisársky princ, arcivojvoda Rakúsky, princ Toskánsky a kráľovský princ Uhorský. Jeho deti vzhľadom k neurodzenosti jeho manželky (morgantické manželstvo) majú nárok už iba na titul gróf (grófka) z Habsburgu ("von Habsburg-Lothringen").

### Oslovenie
Markusovi prináleží oslovenie *"Jeho Cisárska a Kráľovská Výsosť, arcivojvoda Markus von Habsburg-Lothringen"* (nemecky: *"Seine Kaiserliche und Königliche Hoheit, Erstherzog Markus von Habsburg-Lothringen"*).

### Ocenenie

* 2016: Čestný občan mesta Holíč.
* 2023: 40x40bod Pamätná medaila Stromu pokoja.

## Galéria

Súbor:SchlossPersenbeug.jpg|Zámok Persenbeug, Markusove rodisko
Súbor:Kaiservilla vorderansicht.jpg|Cisárska vila v Bad Ischli
Súbor:Habsburg Lothringen.png|Erb Habsbursko-Lothrinsej dynastie
Súbor:Salm címer.gif|Erb dynastie zu Salm-Salm, z ktorej pochádzala Markusova matka


## Referencie


## Externé odkazy
Oficiálna webová stránka Cisárskej vily

Kategória:Rakúske osobnosti
Kategória:Habsbursko-lotrinská dynastia
Kategória:Osobnosti z okresu Melk
Kategória:Čestní občania Holíča
Horst Schimanski

**Horst Schimanski** je fiktívna postava z kriminálneho seriálu nemeckej televízie ARD Miesto činu (v orig. Tatort), ktorý bol vysielaný od 28. júna 1981 v celkovo 29 dieloch (vrátane dvoch filmov ). Schimanski je komisárom kriminálnej polície v nemeckom Duisburgu. Postavu stvárnil herec Götz George (1938-2016). Po prestávke v rokoch 1991 až 1997 sa táto postava objavuje opäť v seriáli *Schimanski*. Hlavným partnerom Schimanského je komisár Christian Thanner stvárnený hercom Eberhardom Feikem (1943-1994). Ich kolegom vo viacerých epizódach je Hänschen, ktorého stvárnil Chiem van Houweninge.

## Zoznam epizód seriálu Miesto činu Duisburg

### Zoznam epizód seriálu Schimanski

## Referencie

## Externé odkazy
* '''Web Schimanski.cz''' - stránky o komisárovi a seriáli Miesto činu Duisburg

Kategória:Televízne postavy
Kategória:Fiktívni detektívi
Kategória:Fiktívne postavy
1. liga hádzanárok 2017/18

**1. liga hádzanárok** v **sezóne 2017/18** bol 25. ročník 1. ligy hádzanárok, druhej najvyššej hádzanárskej súťaže žien na Slovensku, ktorú riadi Slovenský zväz hádzanej (SZH). V súťaži účinkovalo 12 tímov, rovnako ako v minulej sezóne. Jej víťazom sa stalo družstvo HK Inter Bratislava, ktoré malo právo postúpiť do MOL ligy.

## Účastníci

Poznámka: 
* Družstvo junioriek IUVENTA Michalovce, ktoré skončilo v minulej sezóne na 4. mieste, nepodalo do tejto sezóny prihlášku.
* Kluby HK Slávia Partizánske a ŠKP Bratislava, ktoré mali pôvodne hrať MOL ligu, prihlásili svoje družstvá iba do 1. ligy.

## Konečná tabuľka

Poznámka: Pri rovnosti bodov rozhodujú vzájomné zápasy.

## Referencie

## Pozri aj
* MOL Liga hádzanárok 2017/18
* 2. liga hádzanárok 2017/18
* 1. liga hádzanárov 2017/18

## Zdroje
* 1. liga žien 2017/18 na stránke Slovenského zväzu hádzanej
* 1. liga žien 2017/18 na stránke mhkbytca.sk

Kategória:Hádzaná v 2017
Kategória:Hádzaná v 2018
Kategória:1. liga hádzanárok
Flammenwerfer 35

**Flammenwerfer 35** (skratka **FmW 35**; v preklade z nem. „Plameňomet 35“) bol nemecký plameňomet používaný v rokoch 1935 až 1944, teda najmä počas druhej svetovej vojny. V roku 1941 ho začal nahradzovať ľahší Flammenwerfer 41.

Pri vývoji FmW 35 boli zužitkované poznatky, ktoré nemecké ozbrojené sily získali z prvej svetovej vojny. Plameňomety boli vtedy úspešne nasadené proti bunkrom, opevneniam a obrneným vozidlám, avšak pretrvávalo vysoké riziko samovznietenia pri zásahu nádrží nepriateľom. FmW 35 mal hmotnosť 35,8 kg a objem 11,81 l. Ako palivo používal Flammöl Nr. 19 – benzín zmiešaný s dechtom kvôli zvýšeniu hmotnosti horľavej látky a tým aj vyššiemu dosahu. Ako zapaľovač slúžil vodík. Dosah plameňometu bol 25 (efektívny) až 30 m (maximálny). Pri nepretržitom prúde sa palivo minulo za približne 10 sekúnd, avšak v praxi plameňometník uvoľňoval palivo len krátkymi salvami (až cca 15 sálv).

## Obrázky

Bundesarchiv Bild 101I-083-3371-11, Stalingrad, Infanterie mit Flammenwerfer.jpg|Nemecký plameňometník s FmW 35 v bitke o Stalingrad, 23. september 1942
German soldier with flamethrower c1941.jpg|Nemecký plameňometník s FmW 35 v roku 1941/1942 počas bojov v Rusku


## Referencie

## Externé odkazy
* Archívne zábery z druhej svetovej vojny ukazujúce aj použitie FmW 35

Kategória:Zápalné zbrane
Kategória:Nemecké zbrane
Grúň (vrch v Západných Tatrách)

náhľad|Hrbáč
**Grúň** (; ) je vrch v Západných Tatrách na Slovensku. Leží v závere Bystrej doliny nad Pribylinou, približne  severovýchodne od Liptovského Hrádku. 

## Poloha
Nachádza sa na západe strednej časti Tatier, v podcelku Západné Tatry a ich časti Liptovské Tatry. Leží v katastri obce Pribylina v okrese Liptovský Mikuláš, na území Žilinského kraja. Najbližším sídlom je juhovýchodne situované Podbanské a juhozápadne ležiaca Pribylina. Vrch sa nachádza v Tatranskom národnom parku.

## Opis
Grúň sa nachádza v rovnomennej rázsoche, vedúcej juhozápadným smerom z Bystrej () na Nižnú Bystrú (). Severozápadné svahy padajú do Gáborovej doliny, ktorú odvodňuje Gáborov potok do Račkovej a Belej v povodí Váhu. Juhovýchodne do Bystrej doliny vybieha krátky výbežok zvaný Hrbáč, ktorý rozdeľuje záver doliny na dve ramená: v prvom sa nachádza Anitino očko, v druhom Bystré plesá. Z tejto časti hrebeňa i celej doliny voda do Belej odteká potokom Bystrá.

Západným smerom leží Hrubý vrch (), Jakubina (), Vyšná Magura (), Ostredok () a Nižná Magura (), južným je v hrebeni sedlom oddelená Nižná Bystrá (), Kečka (), Ježová () a Kotlová (), východným Holý vrch (), Smrečiny () a Veľká Kamenistá () a severným je sedlom oddelená Bystrá (), Blyšť (), Klin () a Končistá (). Na vrchol nevedie značený turistický chodník. 

### Výhľady
Turisticky neprístupný skalnatý vrchol umožňuje kruhový rozhľad. Vďaka polohe a nadmorskej výške však vidieť okolité vrcholy Západných a Vysokých Tatier, blízke doliny a Podtatranskú kotlinu, pri vhodných podmienkach aj Volovské vrchy, Slovenský raj, Kozie chrbty a Nízke Tatry.

## Prístup
Na vrchol nevedie značkovaný turistický chodník a tak vrchol nie je podľa stanov TANAPu prístupný. Najľahší prístup je po hrebeni neoznačeným chodníkom z Bystrej.

## Referencie

## Pozri aj
* Západné Tatry
* Liptovské Tatry
* Tatranský národný park
* Zoznam vrcholov v Západných Tatrách

## Iné projekty

## Externé odkazy
* Poloha na turistickej mape
* Grúň na Turistika.cz

Kategória:Dvojtisícovky na Slovensku
Kategória:Vrchy Západných Tatier
Kategória:Vrchy v okrese Liptovský Mikuláš
Kategória:Pribylina
Ľubomír Gacko

Brigádny generál Ing. **Ľubomír Gacko**  je slovenský generál. 

## Vojenské pôsobenie
Je absolventom Vojenskej akadémie v Brne a Kurzu vyšších dôstojníkov v Obrannej akadémii NATO v Taliansku. Pracoval v oblasti informačných systémov vrátane misie v Úrade národného vojenského predstaviteľa pri SHAPE v belgickom Monse. Od 9. decembra 2011 do 30. septembra 2015 bol veliteľom Základne stacionárnych komunikačných a informačných systémov Od mája 2015 bol zástupcom veliteľa Pozemných síl. V máji 2018 bol náčelníkom Štábu pre podporu operácií Generálneho štábu.

26. novembra 2015 ho prezident SR Andrej Kiska vymenoval do prvej generálskej hodnosti – brigádny generál. Plukovník Gacko vtedy zastával funkciu zástupcu veliteľa Pozemných síl SR.

## Referencie

## Externé odkazy
* Fotografia z menovania
* Fotografia z menovania

Kategória:Slovenskí generáli
Kategória:Absolventi Vojenskej akadémie v Brne
Kategória:Príslušníci Ozbrojených síl Slovenskej republiky
Richard Erdöfy

PhDr. **Richard Erdöfy** bol bývalý novinár, šéfredaktor TASR.

## Novinárska kariéra
Vyštudoval Katedru žurnalistiky Filozofickej fakulty Univerzity Komenského. Po ukončení štúdia získal zamestnanie v Československej tlačovej kancelárii kde pracoval ako redaktor domácej aj zahraničnej redakcie.

V roku 1998 sa vrátil do TASR a do roku 2007 v nej pôsobil ako šéfredaktor. Okrem iného pôsobil aj v SME, Práca, Plus 1 deň či v agentúre SITA.

Pracoval ako zástupca šéfredaktora slovenskej edície časopisu *[[Playboy (časopis)|Playboy]]*. Od roku 2008 pracoval na portáli Aktualne.sk od roku 2015 bol jeho šéfredaktorom. 

Zomrel 23. mája 2018.

## Referencie

Kategória:Slovenskí novinári
Kategória:Absolventi Filozofickej fakulty Univerzity Komenského v Bratislave
2. liga hádzanárok 2017/18

**2. liga hádzanárok** v **sezóne 2017/18** bol 25. ročník 2. ligy hádzanárok, tretej najvyššej hádzanárskej súťaže žien na Slovensku, kontrolovanej Slovenským zväzom hádzanej. Oproti minulej sezóne sa do súťaže prihlásilo o 1 účastníka menej. Súťaž vyhralo družstvo HK Slávia OA Sereď, ktoré tak malo právo štartovať v nasledujúcej sezóne v 1. lige.

## Účastníci

Poznámka: Družstvo HŠK 74 Kolárovo, ktoré skončilo v minulej sezóne na 4. mieste, sa do tejto sezóny neprihlásilo.

## Tabuľka

## Referencie

## Pozri aj
* MOL Liga hádzanárok 2017/18
* 1. liga hádzanárok 2017/18

## Externé odkazy
* Oficiálna stránka Slovenského zväzu hádzanej

## Zdroj
* 2. liga 2017/18 na stránke Slovenského zväzu hádzanej

Kategória:Hádzaná v 2017
Kategória:Hádzaná v 2018
Kategória:2. liga hádzanárok
Vojenská lékařská akademie Jana Evangelisty Purkyně v Hradci Králové

**Vojenská lékařská akademie Jana Evangelisty Purkyně v Hradci Králové** (VLA JEP) bola vojenská lekárska vysoká škola v Hradci Králové, v miestnej časti Nový Hradec Králové, existujúca medzi rokmi 19511958 a 19882004. Zanikla začiatkom 21. storočia s ostatnými českými vojenskými vysokými školami zlúčením do Univerzity obrany.

## Dejiny
Vojenská lékařská akademie v Hradci Králové vznikla transformáciou královohradeckej pobočky Lekárskej fakulty Univerzity Karlovy v roku 1951. Zriadená bola na základe rozkazu prezidenta Klementa Gottwalda o organizácii vojenských škôl z 15. augusta 1951. Roku 1955 bola VLA premenována na Vojenskú lekársku akadémiu Jana Evangelisty Purkyně. V roku 1958 bola rozkazom prezidenta Antonína Novotného akadémia zrušená. V civilnej oblasti ju nahradila novo založená Lékařská fakulta UK, nástupníckym vojenským útvarom sa stal Vojenský lékařský výzkumný a doškolovací ústav Jana Evangelisty Purkyně, ktorý s fakultou úzko spolupracoval a v postgraduálnom štúdiu naďalej vzdelával vojenských lekárov, ktorí na fakulte vyštudovali. Tento systém fungoval 30 rokov. Rozkazom prezidenta Gustáva Husáka bol v roku 1988 ústav transformovaný do obnovenej Vojenskwj lékárskej akadémie Jana Evangelisty Purkyně.

Škola zanikla v roku 2004 zlúčením s Vojenskou akademiou v Brne a Vysokou vojenskou školou pozemného vojska vo Vyškově do novovzniknutej Univerzity obrany, sídliacom v brnianskom areáli bývalej Vojenskej akadémie. Bývalá VLA JEP sa stala základom Fakulty vojenského zdravotníctva, ktorá zostala v Hradci Králové.

## Referencie

## Iné projekty

## Zdroj

Kategória:Vojenské školy v Česko-Slovensku
Kategória:Vojenské školy v Česku
Kategória:Zaniknuté vysoké školy v Česku
Kategória:Školy v Hradci Králové
Kategória:Lekárske fakulty v Česku
Kategória:Vzniklo v 1951
Kategória:Zaniklo v 2004
Andrej Droba

**Andrej Droba** (* 22. máj 1975) je slovenský diplomat. Od júla 2022 je veľvyslanec Slovenska v Írsku. Pôsobil tiež ako veľvyslanec v Poľsku a v mimoriadny a splnomocnený veľvyslanec Slovenska v Kanade.

## Diplomatické pôsobenie
V roku 1999 absolvoval odbor Komerčné inžinierstvo na Obchodnej fakulte Ekonomickej univerzity v Bratislave.

Od roku 1998 pracuje pre Ministerstvo zahraničných vecí a európskych záležitostí. Začínal ako parlamentný tajomník. V rokoch 20012005 bol II. tajomníkom stálej misie SR pri OSN v New Yorku. Potom pracoval dva roky ako riaditeľ kancelárie štátnej tajomníčky. V rokoch 20072011 bol radcom a zástupcom veľvyslanca v USA. Od roku 2011 do roku 2012 pracoval ako vedúci oddelenia zahraničných vzťahov a protokolu Magistrátu hlavného mesta Bratislavy. V rokoch 20122014 bol riaditeľom kancelárie ministra na MZV.

### Veľvyslanec v Kanade
Do funkcie veľvyslanca Drobu vymenoval 9. septembra 2014 prezident SR Andrej Kiska. Pri prezentácii poverenia Drobu 2. októbra 2014 prijal generálny guvernér Kanady David Johnston.

### Veľvyslanec v Poľsku
Do funkcie veľvyslanca v Poľsku Drobu vymenovala 29. januára 2020 prezidentka SR Zuzana Čaputová. Jeho nástupkyňa je od júla 2022 Andrea Elscheková Matisová.

### Veľvyslanec v Írsku
V júli 2022 bol prezidentkou Zuzanou Čaputovou vymenovaný za veľvyslanca Slovenska v Írsku. Jeho predchodcom bol v rokoch 2018 až 2022 Igor Pokojný.

## Osobný život
Je ženatý s manželkou Danielou. Jeho starší brat je politik a predseda Bratislavského samosprávneho kraja, Juraj Droba.

## Referencie

## Externé odkazy
* Profil na stránke veľvyslanectva 

Kategória:Absolventi Obchodnej fakulty Ekonomickej univerzity v Bratislave
Kategória:Slovenskí diplomati
Kategória:Veľvyslanci Slovenska v Kanade
Kategória:Veľvyslanci Slovenska v Poľsku
Kategória:Veľvyslanci Slovenska v Írsku
Shock

**Shock** môže byť:
* nezačlenené sídlo (angl. *unincorporated community*) v Spojených štátoch v štáte Západná Virgínia v okrese Gilmer County, pozri Shock (Západná Virgínia)
* priezvisko, napr.:
** Maurice Shock, britský univerzitný pedagóg a funkcionár (* 1926)
** Ron Schock, americký komik (19422012)
** Stefie Shock, kanadská (québecká) speváčka-skladateľka (* 1969)

## Pozri aj
* sok
* šok

## Referencie
Korinna z Tanagry

náhľad|150px|Dve kresby Korinny zo série Visionary Heads, autor: William Blake  (1757–1827)
**Korinna**  () bola starogrécka poetka. Korinna, lyrická poetka z boiótskej Tanagry, podľa Pausania súperila s Pindarom (5. stor. pred Kr.), ale v skutočnosti je možné, že tvorila až v 3. storočí pred Kr. alebo neskôr. Boióťanka Korinna svoje lyrické básne (hlavne naratívne básne z miestnych boiótskych mýtických tém) skladala v miestom aiolskom nárečí. Svojimi jedinečnými vyjadrovacími schopnosťami do istej miery ovplyvnila dórsku zborovú lyriku a neskorších básnikov (napr. Theokritove idyly z 1. pol. 3. stor. pred Kr. atď.). Jej básne boli zrejme známe ešte rímskym básnikom v dobe Augustovej, t. j. na prelome nášho letopočtu. Z básnických diel Korinny sa zachovali len nepatrné zlomky (napr. preteky dvoch hôr *Kithairónu a Helikónu* v speve).

Grécky cestovateľ Pausanias o Korinne zaznamenal: *„Na významnom mieste mesta postavili pamätník Korinny, ktorá jediná v Tanagre skladala verše. Na cvičisku tiež majú jej obraz, predstavujúci dievča, ako si ovinuje stužku okolo hlavy na pripomienku toho, ako piesňou (básňou) zvíťazila v [[Téby (Bojócia)|Tébach]] nad Pindarom. Som presvedčený, že zvíťazila nárečím, pretože prednášala verše nie v [[Dóri|dórčine]] ako Pindaros, ale tak, že tomu mohli i Aioli rozumieť, tiež aj preto, že vynikala nad ostatnými ženami spanilosťou, ak môžeme usudzovať z podoby.“* Podľa Plutarcha, gréckeho historika, Korinna ešte mladému Pindarovi povedala, že *človek by mal siať rukou, nie celým vrecom*, vyčítala mu, že sa vo svojej poézii až priveľmi zaoberá mýtickou tematikou. Grécky básnik Antipatros z Thessaloník ju zaradil medzi deväť „*lyrických Múz*“, medzi hviezdy, ktoré kedysi žiarili na oblohe gréckej. Silanión, aténsky sochár zo 4. stor. pred Kr., jej zhotovil portrétnu sochu.

## Referencie a bibliografia

 

Kategória:Básnici starovekého Grécka
Kategória:Ženy starovekého Grécka
Mladé pušky (politika)

**Mladé pušky** bolo neformálne zoskupenie predsedov stredopravicových opozičných politických strán Sloboda a Solidarita (SaS) Richarda Sulíka, OBYČAJNÍ ĽUDIA a nezávislé osobnosti (OĽaNO) Igora Matoviča, NOVA Daniela Lipšica a Občania Slovenska Alojza Hlinu. Vzniklo pri vypuknutí kauzy predraženého nákupu počítačového tomografu (CT) pre Nemocnicu Alexandra Wintera n.o. v Piešťanoch na jeseň 2014, na ktorú títo politici reagovali organizovaním verejných protestov proti korupcii v zdravotníctve.

Autorom tohto označenia bol Hlina, ktorý ale bližšiu spoluprácu so Sulíkom, Matovičom a Lipšicom vylúčil po svojom vstupe do poslaneckého klubu Kresťanskodemokratického hnutia (KDH) v marci 2015. V januári 2015 sa Sulík v interview pre *[[Denník N]]* na margo názvu „mladé pušky“ vyjadril: *„[[Ľubomír Galko|Galko]] to tak občas tlačí, ale nejako sa mi to nepozdáva.“*

Podľa pôvodných predpokladov mali tieto strany vytvoriť koalíciu do volieb do Národnej rady Slovenskej republiky (NR SR) v roku 2016. Volebnú koalíciu napokon vytvorili len strany OĽaNO a NOVA, ktoré získali 11,02 % platných hlasov (19 mandátov), pričom SaS získala 12,10 % platných hlasov (21 mandátov). KDH neprekonalo hranicu zvoliteľnosti do NR SR.

## Referencie

## Pozri aj
* Ľudová platforma

Kategória:Politika na Slovensku
Valér Franko

Mgr. **Valér Franko** (* 11. december 1968, Humenné) je slovenský diplomat, bývalý mimoriadny a splnomocnený veľvyslanec v Egypte a súčasný veľvyslanec Slovenska v Libanone.

## Diplomatické pôsobenie
Po vyštudovaní gymnázia v Humennom a príprave na štúdium v zahraniční na gymnáziu v Banskej Štiavnici v roku 1986 odišiel nasledujúci rok študovať na Moskovský štátny inštitút medzinárodných vzťahov. Ten dokončil v roku 1993 so špecializáciou na Blízky východ. Od roku 1993 pracoval ako referent pre Blízky východ, od roku 1994 pre Afriku. V roku 1994 sa stal Chargé d’affaires na zastupiteľskom úrade v Abú Dhabí (Spojené arabské emiráty). Neskôr pracoval na zastupiteľských úradoch v Bagdade (Irak), Káhire (Egypt) a Teheráne (Irán) kde bol v rokoch 2001 až 2004 1. tajomníkom a konzulom. V rokoch 2005 až 2006 bol vedúcim oddelenia boja proti terorizmu. V rokoch 2008 až 2013 bol 1. tajomníkom a konzulom v Káhire. Potom do roku 2014 pracoval pre OBSE ako člen krízového štábu. Do roku 2016 bol radca, konzul a zástupca stáleho predstaviteľa pri OPCW na zastupiteľskom úrade v Haagu.

### Veľvyslanec v Káhire
Poverovacie listiny dostal 9. marca 2016 od prezidenta Andreja Kisku. Je tiež nerezidentným veľvyslancom v Saudskej Arábii. Kráľ Salman ho prijal v marci 2018. V júni 2017 prezentoval svoje poverovacie listiny v Ománe.

22. februára 2022 bola prezidentkou Zuzana Čaputová vymenovaná jeho nástupkyňa, Lenka Miháliková.

### Veľvyslanec v Bejrúte
Poverovacie listiny dostal od prezidenta Petra Pellegriniho 10. apríla 2025. Do jeho pôsobnosti patria aj štáty Jordánsko, Irak a Sýria. Vo funkcii vystriedal Alenu Morávkovú, ktorá pôsobila vo funkcii dočasného veľvyslanca od 1. septembra 2024. Do nástupu do funkcie zastával na Ministerstve zahraničných vecí a európskych záležitostí (MZVEZ) SR pozíciu riaditeľa odboru Blízkeho a Stredného východu a Afriky.

## Referencie

## Externé odkazy
* Profil na stránke veľvyslanectva 

Kategória:Osobnosti z Humenného
Kategória:Absolventi Moskovského štátneho inštitútu medzinárodných vzťahov
Kategória:Slovenskí diplomati
Kategória:Veľvyslanci Slovenska v Egypte
Kategória:Veľvyslanci Slovenska v Libanone
Kategória:Veľvyslanci Slovenska v Ománe
Kategória:Veľvyslanci Slovenska v Saudskej Arábii
SITA Slovenská tlačová agentúra

**SITA Slovenská tlačová agentúra a.s.** je slovenská obchodná spoločnosť prevádzkujúca spravodajskú agentúru **SITA**. Spoločnosť pôsobí od roku 1997, samotná agentúra od roku 1995.

Vznikla 26. novembra 1997 prevodom z obchodnej spoločnosti **SITA Slovenská tlačová agentúra s.r.o.**, ktorá bola založená 6. decembra 1996 obchodnými spoločnosťami GSVK s.r.o., založenou 23. júla 1996 Igorom Grošaftom, Michalom Sallemom, Martinom Vahančíkom a Miroslavom Záluszkým, a **Slovenská Informačná Tlačová agentúra SITA spol. s r.o.**, založenou 22. decembra 1994 Richardom Erdöfym a Ivanom Melicherčíkom (od 30. novembra 1998 do svojho zrušenia a výmazu z obchodného registra 14. júna 2012 niesla obchodné meno **TRANSITA s.r.o.**).

## Vedenie
Predsedovia predstavenstva:
* 27. apríl 1998 – 11. marec 2004: Igor Grošaft,
* 11. marec 2004 – 4. august 2008: Pavol Múdry,
* 4. august 2008 – 2. júl 2009: Miroslav Kollár,
* 4. novembra 2010 – 20. jún 2018: Ivan Sámel,
* od 20. júna 2018: Ing. Róbert Király.

## Referencie

## Externé odkazy
* 

Kategória:Spravodajské agentúry
Kategória:Podniky na Slovensku
Kategória:Organizácie založené v 1997
Exponent

**Exponent** môže byť:
* osoba, ktorá sa verejne angažuje za nejakú ideu, hnutie a pod.
* osoba, prostredníctvom ktorej niekto uplatňuje svoj vplyv
*v matematike:
**mocniteľ
**odmocniteľ
*v hudbe:
** Exponent (hudobná skupina), názov slovenskej hudobnej skupiny
** Exponent (štúdio), názov nahrávacieho štúdia

## Zdroje
*exponent. In: Krátky slovník slovenského jazyka
*exponent. In: Slovník súčasného slovenského jazyka
Mladé pušky

**Mladé pušky** môže byť:
* americký akčný western z roku 1988, pozri ''Mladé pušky'' (film)
* v politike: neformálne zoskupenie predsedov stredopravicových opozičných politických strán na Slovensku v rokoch 20142015, pozri mladé pušky (politika)
* v športe: označenie generácie mladých tenistov na začiatku 21. storočia (Rafael Nadal, Marcos Baghdatis, Andy Murray a ď.), po anglicky: *young guns*, *new balls*, pozri mladé pušky (tenis)

## Pozri aj
* *[[Mladé pušky 2]]*

## Referencie
Výsadok

[náhľad|Britský výsadok na Sicílii počas [Invázia Spojencov na Sicíliu|Operácie Husky, 10. júl 1943]]
**Výsadok** je jednotka vysadená v priestore ovládanom protivníkom na splnenie bojovej úlohy. Podľa spôsobu presunu ho možno rozdeliť na vzdušný, plavidlový, tankový, námorný a i. výsadok. Podľa veľkosti a úloh, ktoré má splniť môže ísť o taktický, operačný, strategický výsadok alebo výsadok zvláštneho určenia.

V súčasnej štandardizovanej terminológii Organizácie Severoatlantickej zmluvy (NATO) sa slovenský výraz výsadok chápe ako synonymum pre významovo užšie termíny:
* **zoskoková skupina** (, ) – *„učitý počet výsadkárov, ktorí zoskočia z jedného otvoru alebo dverí lietadla počas jedného preletu nad priestorom vysadenia“*,
* **vyloďované vojsko** (angl. *landing force*, franc. *force de débarquement*) – *„úlohové zoskupenie pozemných a leteckých jednotiek určených na vyloďovacie operácie“*.

## Referencie

Kategória:Vojenská terminológia
Anitino očko

**Anitino očko** je pleso v Bystrej doline v Západných Tatrách na Slovensku. Pomenovanie pochádza od liptovských pastierov. Je známe tiež pod názvami **Suché Bystré pleso** alebo **Spodné Bystré pleso**. Má rozlohu 0,3505 ha a je 119 m dlhé a 53 m široké. Má maximálnu hĺbku 4,3 m a objem je 4744 m³. Leží v nadmorskej výške .

## Okolie
Nachádza sa v bočnej kotline Bystrej doliny zvanej Suchý zadok na úpätí Nižnej Bystrej.

## Vodný režim
Pleso nemá povrchový prítok ani odtok. Patrí k povodiu Váhu. Rozmery jazera v priebehu času zachycuje tabuľka:

## Prístup
Pleso nie je verejnosti prístupné.

## Referencie

## Literatúra
*
*

## Iné projekty

## Externé odkazy
* Wielka Encyklopedia Tatrzańska (WET), Anusine Oczko

## Zdroj

Kategória:Povodie Váhu
Kategória:Plesá Západných Tatier
Kategória:Bystrá dolina (Západné Tatry)
Kategória:Vodstvo v okrese Liptovský Mikuláš
Kresťanskí demokrati

**Kresťanskí demokrati** (od 2. septembra 2014 do 25. septembra 2017: **Občania Slovenska**, skratka **Občania SR**) bola mimoparlamentná centristická až stredopravicová kresťanskodemokratická, konzervatívna politická strana, ktorá pôsobila na Slovensku v rokoch 20142018. Ministerstvo vnútra Slovenskej republiky stranu zaregistrovalo 2. septembra 2014. Predsedom strany bol počas jej existencie Alojz Hlina, ktorý bol 11. júna 2016 zvolený za predsedu Kresťanskodemokratického hnutia. Následne ho nahradil Peter Joštiak. Strana Kresťanskí demokrati bola dobrovoľne zrušená bez likvidácie 12. apríla 2018.

Hlina získal mandát poslanca Národnej rady Slovenskej republiky (NR SR) vo voľbách do NR SR v roku 2012 ako nezávislý kandidát na kandidátnej listine hnutia OBYČAJNÍ ĽUDIA a nezávislé osobnosti (OĽaNO). Úmysel založiť novú politickú stranu oznámil ešte v júni 2013, kedy začal aj so zbieraním podpisom 10 000 občanov potrebných na registráciu strany. V októbri 2014 vystúpil z poslaneckého klubu OĽaNO.

## Predsedovia
* 20142016: Alojz Hlina
* 20162018: Peter Joštiak

## Referencie

## Pozri aj
* Mladé pušky (politika)

Kategória:Zaniknuté politické strany na Slovensku
Spojka (vojenstvo)

**Spojka** je vojak určený na doručovanie rozkazov, hlásení, bojových dokumentov a služobných zásielok. Presúva sa peši alebo dopravným prostriedkom.

## Referencie

Kategória:Vojenská terminológia
1. liga hádzanárok 1998/99

**1. liga hádzanárok ** v sezóne **1998/99** bol v poradí 6. ročník druhej najvyššej hádzanárskej súťaže žien, spravovanej Slovenským zväzom hádzanej. Súťaže sa zúčastnilo jej 12 družstiev, rovnako ako v minulej sezóne. Víťazom sa stalo družstvo HŽK COOimex Košice.

## Systém súťaže
Systém súťaže pozostával iba z jednej časti, ktorá sa skladala z 22 kôl. Každý s každým sa stretol raz doma a raz vonku. Víťaz súťaže mal právo postúpiť do najvyššej ligy; druhý tím odohral baráž s predposledným tímom extraligy. Naopak, posledné 2 družstvá zostúpili do 2. ligy.
 
## Účastníci

## Výsledky

Poznámka: Druhý tím tabuľkyVinohrady Bratislava, sa zriekol baráže proti Michalovciam, v ktorej ho nahradili tretie Bánovce n/B.

## Pozri aj
* Extraliga hádzanárok 1998/99
* 1. liga hádzanárov 1998/99

## Externé odkazy
* Oficiálna stránka Slovenského zväzu hádzanej 

## Zdroj
* Denník Új Szó, 1999

Kategória:1. liga hádzanárok
Kategória:Hádzaná v 1998
Kategória:Hádzaná v 1999
Kategória:Šport na Slovensku v 1998
Kategória:Šport na Slovensku v 1999
Protivník

**Protivník** môže byť:
* kto nesúhlasí s názormi iného a bojuje proti nim, odporca, oponent, súper, rival (napr. politický protivník)
* partner, protihráč v športovej alebo podobnej súťaži, v pretekoch, v zápase, pozri pod športové stretnutie, preteky, súťaž
* vo vojenstve: vojenský celok, proti ktorému je vedená bojová činnosť, pozri protivník (vojenstvo)

## Pozri aj
* antagonista
* nepriateľstvo
* oponent
* súper

## Referencie

## Iné projekty
Zoznam akademických knižníc na Slovensku

**Zoznam [[Akademická knižnica (vysokoškolská knižnica)|akademických knižníc]]** na Slovensku podľa Adresára akademických knižníc v Slovenskej republike v roku 2017:

## Bratislavský kraj

* Akademická knižnica Univerzity Komenského v Bratislave
* knižnice Slovenskej technickej univerzity v Bratislave
* Slovenská ekonomická knižnica Ekonomickej univerzity v Bratislave
* Ústredná knižnica a študijno-informačné stredisko VŠMU
* Akademická knižnica VŠVU
* Univerzitná knižnica Slovenskej zdravotníckej univerzity v Bratislave
* Knižnica Akadémie Policajného zboru v Bratislave
* Knižnica Vysokej školy zdravotníctva a sociálnej práce sv. Alžbety v Bratislave
* Akademická knižnica Vysokej školy ekonómie a manažmentu verejnej správy v Bratislave
* Akademická knižnica PEVŠ
* Knižnica BISLA
* Knižnica Akadémií médií Bratislava

## Trnavský kraj

* Univerzitná knižnica Trnavskej univerzity v Trnave
* Univerzitná knižnica Univerzity sv. Cyrila a Metoda v Trnave
* Knižnično-informačné a edično-vydavateľské stredisko, Knižnica VŠD
* Akademická knižnica Stredoeurópskej vysokej školy v Skalici

## Trenčiansky kraj

* Univerzitná knižnica TnUAD Trenčín
* Knižnica Vysokej školy manažmentu v Trenčíne
* Knižnica DTI v Dubnici nad Váhom

## Nitriansky kraj

* Univerzitná knižnica Univerzity Konštantína Filozofa v Nitre
* Slovenská poľnohospodárska knižnica pri SPU v Nitre
* Univerzitná knižnica Univerzity J. Selyeho

## Žilinský kraj

* Univerzitná knižnica Žilinskej univerzity v Žiline
* Univerzitná knižnica Katolíckej univerzity v Ružomberku
* Akademická knižnica Akadémie ozbrojených síl generála M. R. Štefánika v Liptovskom Mikuláši

## Banskobystrický kraj

* Univerzitná knižnica Univerzity Mateja Bela v Banskej Bystrici
* Slovenská lesnícka a drevárska knižnica pri Technickej univerzite vo Zvolene
* Akademická knižnica Akadémie umení v Banskej Bystrici
* Akademická knižnica Hudobnej a umeleckej akadémie Jána Albrechta v Banskej Štiavnici

## Prešovský kraj

* Univerzitná knižnica Prešovskej univerzity v Prešove
* Knižnica VŠMP ISM Slovakia v Prešove

## Košický kraj

* Univerzitná knižnica Univerzity Pavla Jozefa Šafárika v Košiciach
* Ústav vedeckých informácií a knižnica Univerzity veterinárskeho lekárstva a farmácie v Košiciach
* Univerzitná knižnica Technickej univerzity v Košiciach
* Akademická knižnica Vysokej školy bezpečnostného manažérstva v Košiciach

## Referencie

## Pozri aj

* Knižničný systém Slovenskej republiky

## Externé odkazy
* Sekcia Knižnice Ministerstva kultúry SR 
* Slovenská pedagogická knižnica
Knižničný systém Slovenskej republiky

Knižničný systém Slovenskej republiky predstavuje sieť knižníc, ktoré definuje Zákon o knižniciach č. 126/2015 Z. z. a vychádza zo Zoznamu knižníc SR, ktorý vedie a zverejňuje Ministerstvo kultúry SR. Knižnicu zakotvenú v Knižničnom systéme môže zriadiť ústredný orgán štátnej správy, samosprávny kraj, obec alebo ľubovoľná právnická osoba. Platí, že knižnice zriaďované z verejných zdrojov nemôžu fungovať za účelom dosahovania zisku. Výrazným znakom slovenských knižníc je popri knižničnom fonde a špecializácii aj zriaďovateľ a organizačno-právna štruktúra. 

## Typológia knižníc
Knižničný systém tvoria knižnice odlišné zložením knižničného fondu a poskytovanými službami, pričom sa členia na:

* Slovenská národná knižnica
* vedecké knižnice
* akademické knižnice
* verejné knižnice
* školské knižnice
* špeciálne knižnice

### Pôsobnosť
Knižnice sú zákonom rozdelené aj podľa svojej pôsobnosti:

* celoštátne
* regionálne s krajskou pôsobnosťou
* regionálne
* mestské alebo obecné
* inštitucionálne

Inštitucionálne knižnice sú zvláštnym typom knižníc, pretože pôsobia v rámci uzavretej inštitúcie, napr. nemocnice, múzea, ústavu, úradu alebo firmy. Tieto knižnice vo veľkej miere spadajú do kategórie špeciálnych knižníc. 

## Metodické knižnice s celoštátnou pôsobnosťou
Zákon č. 126/2015 Z. z. definuje metodické knižnice, ktoré koordinujú a usmerňujú príslušný typ, resp. oblasť pôsobenia jednotlivých slovenských knižníc (napr. Slovenská pedagogická knižnica metodicky riadi školské a akademické knižnice, Slovenská knižnica pre nevidiacich Mateja Hrebendu v Levoči sa venuje oddeleniam pre nevidiacich a slabozrakých vo všetkých slovenských knižniciach).

## Regionálne knižnice s krajskou pôsobnosťou
Podľa Zákona č. 126/2015 Z. z. samosprávny kraj určí vybranú regionálnu knižnicu, ktorá okrem bežných úloh plní funkciu regionálnej knižnice s krajskou pôsobnosťou. Tieto knižnice predovšetkým metodicky koordinujú a usmerňujú verejné knižnice v samosprávnom kraji. Podľa Adresára knižníc SR ide o tieto knižnice:

## Externé odkazy
Pôsobnosť Ministerstva kultúry Slovenskej republiky v oblasti knižničného systému 

## Referencie

Kategória:Knihovníctvo na Slovensku
Kategória:Knižnice na Slovensku
Zástava (rozlišovacia stránka)

**Zástava** alebo nesprávne  či zastarano  [bohemizmus] **prápor** môže byť vo vexilológii: 
* v užšom zmysle: druh vexila (opak vlajky) , pozri zástava
* v širšom zmysle: súhrnné označenie pre zástavu v užšom zmysle, vlajku, štandardu, koruhvu  a pod. , synonymum: vexilum , pozri vexilum

**Zástava** môže byť aj bohemizmus znamenajúci:
*v práve a ekonomike zastarano: záloh 
*v medicíne nevhodne: zastavenie 

## Zdroje
Akademická knižnica Univerzity Komenského v Bratislave

náhľad|Sídlo akademickej knižnice UK

**Akademická knižnica UK** bola zriadená rozhodnutím rektora ako centrálne vedecko-informačné, bibliografické, koordinačné a poradenské pracovisko Univerzity Komenského v Bratislave. AK UK komplexne zabezpečuje odborné činnosti na úseku správy, spracúvania a sprístupňovania knižničných fondov; spolupracuje pri tvorbe a aplikácii medzinárodných a národných noriem a štandardov.

AK UK nie je klasickou kamennou knižnicou; informačné zabezpečenie pedagogického procesu, vedy a výskumu pre 13 fakúlt univerzity je realizované prostredníctvom fakultných knižníc, ktoré sa nachádzajú v rôznych častiach Bratislavy, resp. aj v iných mestách SR. Riaditeľstvo akademickej knižnice sídli na Šafárikovom námestí.

Predchodca AK UK, ako kamenná knižnica s vlastným knižničným fondom, je Univerzitná knižnica v Bratislave, ktorá je od roku 1954 samostatnou inštitúciou.

## Fakultné knižnice AK UK

* Akademická knižnica Lekárskej fakulty UK
* Knižnica Právnickej fakulty UK
* Ústredná knižnica Filozofickej fakulty UK
* Ústredná knižnica Prírodovedeckej fakulty UK
* Akademická knižnica Pedagogickej fakulty UK
* Ústredná knižnica Farmaceutickej fakulty UK
* Knižnica Fakulty telesnej výchovy a športu UK
* Akademická knižnica a audiovizuálne stredisko Jesseniovej lekárskej fakulty UK
* Knižničné a edičné centrum Fakulty matematiky, fyziky a informatiky UK
* Knižnica Rímskokatolíckej cyrilometodskej bohosloveckej fakulty UK
* Fakultná knižnica Evanjelickej bohosloveckej fakulty UK
* Knižnica Fakulty managementu UK
* Knižnica Fakulty sociálnych a ekonomických vied UK

## Pozri aj
* Univerzitná knižnica v Bratislave

## Externé odkazy
* Webstránka Akademickej knižnice UK 

## Referencie


Kategória:Akademické knižnice na Slovensku
Kategória:Univerzita Komenského v Bratislave
Vejka

**Vejka** môže byť:
*v ľudovej architektúre: ukončenie štítu domu, ktoré je vyrezávané ozdobou, pozri vejka (architektúra)
*nevžitý ekvivalent slova vlajka , pozri vlajka

## Referencie
Vyšná Magura

**Vyšná Magura** (, ) je vrch v Západných Tatrách na Slovensku. Leží v hrebeni Otrhance nad Pribylinou, približne  severne od Liptovského Hrádku. 

## Poloha
Nachádza sa na západe strednej časti Tatier, v podcelku Západné Tatry a v ich časti Liptovské Tatry. Leží v Žilinskom kraji, v okrese Liptovský Mikuláš a zasahuje na katastrálne územie obcí Pribylina a Jamník. Najbližšími sídlami sú juhovýchodne situované Podbanské, južne ležiaca Liptovská Kokava a Pribylina a juhozápadne Jakubovany, Konská a Žiar. Vrch sa nachádza v Tatranskom národnom parku.

## Opis
Vyšná Magura leží v strednej časti hrebeňa Otrhancov, ktorý vedie z Hrubého vrchu () v hlavnom hrebeni Západných Tatier južným smerom na Jakubinu () a Ostredok (). Hrebeň oddeľuje východne ležiacu Račkovu a západne situovanú Jamnícku dolinu. Nimi odteká voda z priľahlých svahov Jamníckym potokom a Račkovou, ktorá ústí do Belej v povodí Váhu.

Východne sa nachádza Ježová (), Nižná Bystrá (), Bystrá () a Blyšť (), severne leží Klin (), Končistá (), Jakubinským sedlom () oddelená Jakubina (), Hrubý vrch (), Deravá () a Volovec (), západne Ostrý Roháč (), Plačlivé (), Smrek (), Baranec () a Malý Baranec () a južne Mládky (), Klinovaté (), Rysím sedlom () oddelený Ostredok (), Nižná Magura (), Nižný Ostredok (), Kečka () a Suchý hrádok (). Vrcholom prechádza značený turistický chodník. Masív je budovaný prevažne žulou.

### Výhľady
Skalnato-hôľnatý vrchol umožňuje kruhový rozhľad. Viditeľné sú okolité vrcholy Západných Tatier, Podtatranská kotlina a Nízke Tatry.

## Prístup
* po  zelenej turistickej značke:
** z Pribyliny cez Úzku dolinu, Rázc. Jamníckej a Račkovej doliny a Nižný Ostredok
** z Hrubého vrchu () v hlavnom hrebeni cez Jakubinu ()

## Referencie

## Pozri aj
* Otrhance
* Západné Tatry
* Liptovské Tatry
* Tatranský národný park
* Zoznam vrcholov v Západných Tatrách

## Externé odkazy
* Poloha na turistickej mape

Kategória:Dvojtisícovky na Slovensku
Kategória:Vrchy Západných Tatier
Kategória:Vrchy v okrese Liptovský Mikuláš
Kategória:Pribylina
Kategória:Jamník (okres Liptovský Mikuláš)
Knižničný fond

**Knižničný fond** je súbor všetkých dokumentov, ktoré knižnica vlastní a požičiava svojim zákazníkom. Slovenský knižničný zákon ho definuje ako "súbor všetkých knižničných dokumentov, účelovo vybraných, sústavne doplňovaných, uchovávaných, ochraňovaných a sprístupňovaných používateľovi". Vo všetkých inštitúciach ide o vždy individuálnu zbierku dokumentov prispôsobených konkrétnym podmienkam, v ktorých sa vytvára i využíva. Zoznam dokumentov v knižničnom fonde je zákazníkom sprístupnený prostredníctvom katalógu knižnice. 

Knižničný fond tvoria rozličné knižničné dokumenty, predovšetkým knihy, periodiká, hudobniny, rukopisy, grafiky, obrazy, kresby, kartografické dokumenty ako mapy a glóbusy, patentové dokumenty, firemné dokumenty, technické normy, audiovizuálne dokumenty, mikrografické dokumenty a digitálne dokumenty.

Na základe systému čiastkových fondov môže knižnica disponovať historickým knižničným fondom alebo konzervačným fondom.

## Charakteristika
Knižničný fond sa vyznačuje štyrmi charakteristikami:

# Výberový - dokumenty do fondu sa vyberajú podľa určitých, vždy jasne definovaných kritérií.   
# Organizovaný - fond je usporiadaný tak, aby v ňom bolo podľa rôznych prístupových hľadísk možné vyhľadať každý uchovávaný dokument.   
# Funkčný - fond je usporiadaný a spracovaný tak, aby efektívne plnil spoločenskú funkciu knižnice, v rámci ktorej sa buduje.   
# Fyzicky dostupný - informačným výstupom fondu sú prezenčné a absenčné výpožičky, sprístupnenie textu, obrazu alebo zvuku premietnutím, prehraním alebo zobrazením na displeji.   

## Profil
Na pomenovanie súhrnu parametrov, ktoré vymedzujú špecifickosť fondu sa používa termín *profil knižničného fondu*. 

Profilácia fondu sa zásadným spôsobom odvíja od tematického zamerania a špecializácie konkrétnej knižnice. Kým teda vo verejných knižniciach prevažuje beletria a literatúra pre deti a mládež, akademické a vedecké knižnice budujú svoje fondy predovšetkým z odbornej literatúry a pod. Knižnice pri profilovaní fondu tiež berú do úvahy geografické a jazykové aspekty svojej lokality a svojich používateľov. Slovenské verejné knižnice sú napríklad pri doplňovaní a sprístupňovaní fondov povinné zohľadniť, ak v ich blízkosti žijú občania s príslušnosťou k národnostnej menšine alebo etnickej skupine.

## Odborné činnosti
Odborné knižničné činnosti súvisiace s knižničným fondom je možné zahrnúť do niekoľkých oblastí:

* Doplňovanie
* Evidencia a spracovanie
* Organizácia a uchovávanie
* Ochrana
* Sprístupňovanie
* Revízia a vyraďovanie

Súhrnné pomenovanie knižničných pracovných procesov, ktoré súvisia s vytváraním a priebežným zosúlaďovaním štruktúry a obsahu knižničného fondu, sa nazýva *budovanie knižničného fondu*. 

## Referencie

Kategória:Knižničná a informačná veda
Kategória:Knižničný fond
Židovský cintorín v Boskoviciach

thumb|Schody vedúce k obradnej sieni

**Židovský cintorín v Boskoviciach** patrí medzi najväčšie a najcennejšie židovské cintoríny v Česku. Bol podľa všetkého založený najneskôr v 16. storočí.

Cintorín sa nachádza asi 800 m juhozápadne od Masarykovho námestia a tamojšieho Židovského mesta na severozápadnom úpätí hradného vrchu. Na rozlohe 14 528 metrov štvorcových sa tu rozkladá približne 2500 náhrobkov (macev). Celý cintorín je obohnaný múrom a v areáli rastú stromy.

Do areálu vedú dve brány, prvná je pre verejnosť a druhou, ktorá sa nachádza o niečo vyššie a je smerovaná k centru mesta, vchádzali pohrebné vozy. Od prvej brány vedú schody k obradnej sieni postavené v roku 1763, z ktorej sa zachovalo len postranné murivo s kamennou doskou na ktorej je text modlidby za mŕtve Kadiš. . Najstaršie náhrobky pochádzajú z 2. polovice 17. storočia, pričom ten úplne najstarší je datovaný rokom 1670.

Podľa informácií Českej televízie bola koncom novembra 2015 ukončená rekonštrukcia márnice.

Tunajším pútnym miestom je hrob rabína Samuela Ha-Leviho Kolina, mimo iného autora komentárového diela *Machacit ha-šekel*. Na mieste pôvodnej zerodovanej macevy bola v roku 2000 za finančnej pomoci darcov z USA osadená nová obsahujúca stručné údaje o rabínovi.

V roku 1922 tu bol odhalený secesný pamätník vojakom padlým v 1. svetovej vojne. Jeho autorom je Josef Obeth.

Boskovická židovská komunita prestala existovať v roku 1940.

## Fotogaléria

Židovský hřbitov, Boskovice, okres Blansko.jpg
Židovský hřbitov, Boskovice, okres Blansko (05).jpg
Židovský hřbitov, Boskovice, okres Blansko (10).jpg
Židovský hřbitov, Boskovice, okres Blansko (13).jpg


## Referencie

## Iné projekty

## Externé odkazy
* Cintorín na www.holocaust.cz
* O cintoríne na hrady.cz 

## Zdroj

Boskovice
Boskovice
Kategória:Boskovice
Vojnová korisť

**Vojnová korisť** alebo **korisť** je vojenský materiál ukoristený protivníkovi alebo zanechaný protivníkom na bojisku. Takýto materiál sa stáva majetkom príslušného štátu.

Vojenská korisť môže výrazne obohatiť stranu konfliktu, ktorá ju získa. Napr. Nacistické Nemecko počas druhej svetovej vojny výrazne a úspešne využívalo zbrane ukoristené svojim protivníkom. V súčasnej dobe to bol, napr. Islamský štát, ktorý využíval zbrane americkej proveniencie ukoristené irackej armáde.

## Referencie

## Pozri aj
* koristný materiál

Kategória:Vojenská terminológia
Koristný materiál

**Koristný materiál** alebo **korisť** je podľa pplk. v. v. Dušana Valla *„[[Vojenský materiál|materiál]], ktorý [[Protivník (vojenstvo)|protivník]] používal v čase [[Vojna|vojny]], zanechal ho na [[Bojisko|bojisku]] a [[ozbrojené sily]] ho ukoristili“*. Spadá doň predovšetkým vojenské zariadenie, vojenský, ale aj civilný materiál, ktorý protivník plne alebo čiastočne používal.

Naproti tomu *Vojenský terminologický slovník* (1966) termín koristný materiál definoval ako *„materiál všetkého druhu ukoristený nepriateľovi“*, zatiaľ čo pod vojnovou korisťou rozumel *„všetok vojenský materiál ukoristený nepriateľovi alebo zanechaný nepriateľom na bojisku“*,

## Referencie

Kategória:Vojenská terminológia
Korisť

**Korisť** môže byť:
* násilím získaná, ulúpená vec alebo veci, pozri pod krádež
* zver ulovená dravcom alebo pytliakom, pozri pod lov 
* vo vojenstve:
** vojenský materiál ukoristený protivníkovi alebo zanechaný protivníkom na bojisku, pozri vojnová korisť
** vojenský materiál, ktorý protivník používal v čase vojny, zanechal ho na bojisku a ozbrojené sily ho ukoristili, pozri koristný materiál
* expresívne: osoba vystavená násiliu (násilnému trestnému činu, vojnovej krutosti a pod.), obeť, pozri napr. obeť (právo)
* francúzsky film Henri Verneuila, pozri ''Korisť'' (film z roku 1971)

## Pozri aj
* obeť
* systém lovec-korisť
* vykorisťovanie

## Referencie
Trnavské hlasy

**Trnavské hlasy** bol týždenník, ktorý vychádzal na Slovensku v roku 1927.

## Vydavateľské údaje
Trnavské hlasy boli nestranný politický a spoločenský týždenník pre okresy: Trnava, Modra, Hlohovec, Piešťany, Senica, Galanta a Šaľa nad Váhom. Vychádzal v Trnave každú sobotu. Časopis patril Čs. národnodemokratickej strane a mal regionálny charakter.

* zodpovedný redaktor: Emil Strelec, A. Vosátko
* majiteľ a vydavateľ: Družstvo Trnavských hlasov, potom Vydavateľské družstvo
* tlačiar: Kníhtlačiareň Fr. Urbánek, potom Kníhtlačiareň G. A. Bežo

## Periodicita
* ročník I. - 1927 - 52 čísiel - po 2 - 10 strán

Časopis vychádzal len jeden rok.

## Periodikum v elektronickej podobe
* ''Trnavské hlasy'' - dostupné v elektronickej podobe v Digitálnej knižnici UKB

## Zdroje
* TRNAVSKÉ HLASY. In: *Bibliografia slovenských a inorečových novín a časopisov z rokov 1919 - 1938*. Zost. Kipsová et al. Martin : Matica slovenská, 1968. 1074 s.

Kategória:Týždenníky na Slovensku
Kategória:Pomenovania podľa Trnavy